‘গণমানুষের জন্যই জাতীয় পার্টির রাজনীতি’
বিরোধীদলীয় নেতা ও জাতীয় পার্টি চেয়ারম্যান জিএম কাদের বলেছেন, গণমানুষের জন্যই জাতীয় পার্টির রাজনীতি। আমরা সাধারণ মানুষের ভাগ্য উন্নয়নে রাজনীতি করছি।







বৃহস্পতিবার দুপুরে জাতীয় পার্টি চেয়ারম্যানের বনানীর কার্যালয় মিলনায়তনে এক শুভেচ্ছা অনুষ্ঠানে তিনি একথা বলেন।




এর আগে জিএম কাদেরকে ফুলেল শুভেচ্ছা জানান পার্টি চেয়ারম্যানের নবনিযুক্ত উপদেষ্টা মেজর সিকদার আনিসুর রহমান (অব.)। 
এ সময় জিএম কাদের জাতীয় পার্টিকে আরও সংগঠিত করতে নেতাকর্মীদের নির্দেশনা দেন। 
জাতীয় পার্টি চেয়ারম্যানের উপদেষ্টা মনিরুল ইসলাম মিলন, মো. খলিলুর রহমান খলিল, ভাইস চেয়ারম্যান সুলতান আহমেদ সেলিম, কেন্দ্রীয় নেতা মো. ইব্রাহিম, প্রিন্সিপাল মোস্তফা চৌধুরী, জাতীয় মটর শ্রমিক পার্টির সভাপতি মেহেদী হাসান শিপন, সাধারণ সম্পাদক আব্দুর রহিম, জাতীয় হকার্স পার্টির সাধারণ সম্পাদক রাশেদ নিজাম, বিশিষ্ট ব্যবসায়ী ইঞ্জিনিয়ার গিয়াস উদ্দিন প্রমুখ এ সময় উপস্থিত ছিলেন।

বিরোধীদলীয় নেতা ও জাতীয় পার্টি চেয়ারম্যান জিএম কাদের বলেছেন, গণমানুষের জন্যই জাতীয় পার্টির রাজনীতি। আমরা সাধারণ মানুষের ভাগ্য উন্নয়নে রাজনীতি করছি।